RÅDETS DIREKTIV 96/91/EF af 17. december 1996 om ændring af direktiv 72/462/EØF om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet (1),

under henvisning til udtalelse fra Det Økonomiske og Sociale Udvalg (2), og

ud fra følgende betragtninger:

Direktiv 72/462/EØF (3) fastlægger de sundhedsmæssige og dyresundhedsmæssige betingelser for indførsel i Fællesskabet af kødprodukter, som er omfattet af direktiv 77/99/EØF (4);

direktiv 92/5/EØF (5) har medført, at rensede, saltede eller tørrede og/eller varmebehandlede maver, blærer og tarme er blevet medtaget i anvendelsesområdet for direktiv 77/99/EØF, hvorfor indførslen af disse produkter er blevet underlagt kravene i direktiv 72/462/EØF, herunder især kravet om, at de skal stamme fra et slagteri, som er autoriseret i henhold til direktiv 72/462/EØF;

Kommissionen har foreslået at anvende en anden ordning på disse produkter og medtage dem i bilag II til direktiv 92/118/EØF (6);

Rådet mener ikke, at det kan udtale sig om dette forslag, da der ikke findes indførselsbetingelser eller harmoniserede licenser eller er indgået veterinære ligestillingsaftaler med Fællesskabets vigtigste handelspartnere;

for at undgå, at handelen med disse produkter med visse tredjelande afbrydes den 1. januar 1997, hvor overgangsforanstaltningerne for indførsel af disse produkter udløber, bør der gives tilladelse til fortsat indførsel fra virksomheder, som frembyder de sundheds- og dyresundhedsmæssige garantier, der kræves i EF-lovgivningen, ud over de slagterier, som er autoriseret efter direktiv 72/462/EØF -

UDSTEDT FØLGENDE DIREKTIV:

Artikel 1

I artikel 21b i direktiv 72/462/EØF tilføjes følgende afsnit:

»Indtil Kommissionen har udstedt importlicenser og opstillet lister over de virksomheder, hvorfra indførsler af tarme og andre produkter, som er omhandlet i direktiv 77/99/EØF, artikel 2, litra b), nr. v), skal stamme, eller indtil der er indgået ligestillingsaftaler på veterinærområdet, dog senest indtil den 31. december 1997, kan medlemsstaterne indføre disse produkter i overensstemmelse med de nationale regler, der gælder som en undtagelse fra kravene i nr. 1 og 2 samt nr. 4, litra a), nr. i).«

Artikel 2

1. Medlemsstaterne sætter de nødvendige love og administrative bestemmelser i kraft for at efterkomme dette direktiv fra den 1. januar 1997. De underretter straks Kommissionen herom.

Disse bestemmelser skal ved vedtagelsen indeholde en henvisning til dette direktiv eller skal ved offentliggørelse ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 3

Dette direktiv træder i kraft på dagen for offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 17. december 1996.

På Rådets vegne

I. YATES

Formand

(1) EFT nr. C 341 af 5. 12. 1994, s. 206.

(2) EFT nr. C 397 af 31. 12. 1994, s. 37.

(3) EFT nr. L 302 af 31. 12. 1972, s. 28. Direktivet er senest ændret ved tiltrædelsesakten af 1994.

(4) EFT nr. L 26 af 31. 1. 1977, s. 85. Direktivet er senest ændret ved direktiv 95/68/EF (EFT nr. L 322 af 30. 12. 1995, s. 10).

(5) EFT nr. L 57 af 2. 3. 1992, s. 1.

(6) EFT nr. L 62 af 15. 3. 1993, s. 49. Direktivet er senest ændret ved direktiv 96/340/EF (EFT nr. L 129 af 30. 5. 1996, s. 35).